Kitba ta' Herbert Naudi F'Storja ta' kwazi Mitt Sena, fis-Soċjeta tagħna ssib dawk il-membri li jkunu ddistingwew ruħhom minn oħrajn mhux biss fis-Soċjeta tagħha imma anke f'pajjiżna. Wieħed minn dawn l-ulied hekk prominenti kien bla' dubju L-Imħallef Ċensu Scerri li kien President tas-Soċjeta f'żewġ epoki differenti. Tista tgħid li l-ewwel perjodu bħala President kien wieħed iebes għax kienu ż-żminijiet tal-gwerra meta kien hemm taqtigħ il-qalb u qerda sħiħa. Il- każin intlaqat ukoll, b'mod partikolari l-kamra fejn kienet miżmuma l-istrumentatura li ġarrbet ħsarat kbar. Il-każin ġarrab ħsarat oħra fl-istruttura tiegħu, pereżempju fil-gallerija prinċipali u t-twieqi, bl-istess blast tal-bomba li waqgħet fi Pjazza Annunnzjata, fejn illum hemm l-appartamenti ta' Camilleri. Iżda l-akbar telfa li ġarrab il-każin kienet meta fil-gwerra daħlet il- Ġermanja u l-konsegwenza ta' dan kienet li ħafna mill- bandisti Slimiżi kellhom imorru joqogħdu f'postijiet oħra madwar Malta fejn kienu aktar 'il bogħod mill- periklu tal-bombi tal-għadu. Wara li spiċċat il-gwerra, nofs il-bandisti Slimiżi li kellha l-istess Soċjetà tal- Banda Stella Maris ma reġgħux ġew lura malajr u l-ewwel daqqa kienet meta, hekk kif spiċċat il-gwerra bdiet tiġi mitluba ddoqq barra minn Tas-Sliema. Il-bandisti mhux tal-post bdew jitolbu prezzijiet eżaġerati għal dak iż-żmien u għalhekk il-banda ma baqgħetx kompetittiva kif kienet qabel. Kien f'dawn iż-zminijiet li waqt seduta ġenerali li nżammet nhar it-3 ta' Diċembru 1944, is-Sur Carmelo Agius, President tas-Soċjetà rreżenja minn President. Kien ilu President mill-1933 sal-1944. L-istess President talab li minn dakinhar stess kellu jinħatar President ġdid. Għaldaqstant, fl-istess seduta tat-3 ta' Diċembru 1944 is-Sur Pawl Mifsud, Viċi President, issekondat mis-Sur Pawlu Chectcuti, ippropona bħala President lill Avukat Vinċent Scerri. Il-proposta ntlaqgħet unanimament, Sadattant, is-Sur Pawl Mifsud, l-Avukat Vincent Scerri u s-Sur Pawl Chetcuti ressqu proposta biex is- Sur Carmelo Agius jibqa' bħala konsulent tal-Każin u tal-Banda Stella Maris u, barra minn hekk, ressqu proposta biex isir President Onorarju.Din it-talba wkoll intlaqgħet unanimament u b'akklamazzjoni. (2) Kien f'dawn iċ-ċirkostanzi li l-Avukat Ċensu Scerri sar President tas-Soċjetà tagħna. L-Avukat Ċensu Scerri twieled Tas-Sliema fis-7 ta' Marzu 1917, iben Luigi Scerri u Carmela nee Cassar. Fost l-aħwa nsibu lil Anthonv, Anni miżżewġa Pisani, Stella miżżewġa Farrugia u Carmelo li joqgħod fl- istess triq fejn kienet toqgħod il-familja Scerri, jiġifieri fi Triq San Ġużepp. Personalment, niftakar lil ħuh Victor u lil oħtu Stella, partitarji kbar ta' Stella Maris. (3) Ħa l-ewwel edukazzjoni tiegħu fl-iskola primarja ta' Tas-Sliema u wara fil-Liceo tal-Belt u fl-1933 daħal l-Università fejn iggradwa bħalaAvukat fl-1940. (4) Fl- 1941, fi żmien il-gwerra dinjija, beda jipprattika l-liġi bħala difensur fil-qrati u fil-karriera twila tiegħu ta' 33 sena bħala avukat kien ħa sehem f'uħud mill-aqwa ġurijiet u kawżi oħra ta' ġurijiet kapitali. Farrugia u kellhom tifla Louise li wara zzewget ma' l-oftalmologu Richard Soler. Nerġgħu nduru lura u nagħtu ħarsa lejn is-Soċjetà Filarmonika Stella Maris, Hekk kif laħaq President, Ċensu Scerri ħabrek mhux ftit biex jerġa tista tgħid jibni s-Soċjeta, hekk kif kienet qabel il-gwerra. L-ewwel pass kienet l-għażla ta' Mro. Joseph Darmanin bħala Surmast ġdid. Flimkien mall-kumitat s-Surmast reġgħa pogga l-Banda Stella Maris fuq il-livell li kienet qabel il-gwerra. Fil-Każin saru t-tiswijiet k mill-ħsarat li kien sofra. Naraw li fis-16 ta' Ottubru 1950 il-President, l-Avukat Ċensu Scerri rreżenja minħabba ċirkostanzi personali u minfloku laħaq l-Avukat Edwin Bonello. Dan seħħ f'laqgħa ġenerali annwali li nżammet nhar il-Ħadd 26 ta' Novembru 1950. L-Avukat Bonello kien innominat mis-Sur Emmanuele Bugeja u tela' b'akklamazzjoni. Fl-1950, Dr. Ċensu Scerri ħareġ għall-politika mal-Partit Kostituzzjonali Progressiv u nħatar bħala s-Segretarju tal-Partit. F'Settembru 1950 ikkontesta l-elezzjoni ġenerali fuq il-ħames distrett elettorali li kien jinkludi lil Tas-Sliema. Huwa ġie elett fl-Assemblea Leġiżlattiva wara bv-election li saret fl-istess distrett. L-Imħallef kellu karattru ħelu u ferrieħi u dejjem lest li jgħid xi ċajta; lili, meta konna niltaqgħu qabel xi laqgħa tal-kumitat, dejjem ighid xi cajta. Pero', niftakru jirrakontali waħda fuq l-istess każin, dik ta' meta l-Onorevoli Guze' Schembri MLA kellu jippreżenta tliet standardi lis-Soċjeta' Filarmonika Stella Maris. Wasal jum il-preżentazzjoni (nhar il-Għid 9 ta' April 1950). It-tliet standardi li kellhom jigu ppreżentati kienu dak Malti, Pontifiċju u Ingliz. Għal din l-okkazjoni ġew mistiedna il-Gvernatur Sir Gerald Creasv u l-Eċċellenza Tiegħu Mons. Arċisqof Sir Michael Gonzi u l-Prim Ministru Sir Paul Boffa. Kollox kien għaddej sewwa, il-President kien qiegħed izomm l-istandard Ingliz bil-Gvernatur hdejh, meta f'daqqa wahda ceda l-palk, bil-konsegwenza li l-President baqa niezel bl-istandard Ingliz taħt il-palk u baqa' jidher ras il- President u l-istandard mgħolli 'l fuq u saret daħka generali. Meta kien jirrakontali dal- fatt tant kien jidhak. Fl-1953 Dr. Ċensu Scerri nħatar bħala Konsulent Legali tal-Forzi Ingliżi f'Malta u fl-1965 inħatar bħala l-Konsulent Legali tal-Kummissjoni Għolja Ingliża f'Malta.L-Avukat Scerri kien attiv ħafna f'għaqdiet soċjali u sportivi u kien ukoll membru tal-Kings Own u President tal-istess Kings Own bejn l-1978 u l-1983. Għan-nom Tas-Soċjeta L-Imħallef Scerri jiġi ppreżentat b'trofew waqt Kunċert tal-Banda Stella Maris Fil 5 ta' Ottubru 1973 sar Imħallef. Għat-tieni darba, u issa bħala Onorevoli Imħallef, reġa' sar President tas-Soċjetà Filarmonika Stella Maris. Dan seħħ waqt laqgħa ġenerali straordinarja li nżammet fil-Każin nhar il-Ħadd 20 ta' Lulju 1975. Ġie elett mingħajr kontestazzjoni. Huwa laħaq flok in-Nutar Joseph R. Grech (1964 - 1974). Dam jokkupa din il-kariga mill- 1975 sal-1983.(9) F'dan it-tieni perjodu tiegħu bħala President il-Każin kellu rwol ta' protagonista fl-ewwel Festi Ċentinarji tal-Parroċċa ta' Stella Maris fl-1978. Nhar il-11 ta' Awwissu 1983 fl-Akkademja Mużiko- Letterarja li saret fil-Knisja għall-okkażjoni tal- Ġubilew tal-Fidda tal-Ordinazzjoni Saċerdotali tal- Kappillan ta' Stella Maris, il-Kanonku Carmelo Bianco, l-Onorevoli Mħallef Ċensu Scerri, bħala President tas-Soċjetà Filarmonika Stella Maris għamel diskors mill-aqwa fejn ġie milqugħ b'applawsi kontinwi. (10) Meta wasal biex jagħlaq 65 sena, l-età tal-irtirar mis-servizz ta' mħallef, intalab ikompli jservi bħala Aġent Imħallef. Dan seħħ nhar id-9 ta' Marzu 1981. Għal xi żmien kien serva wkoll bħala Aġent President ta' Malta. L-Imħallef Scerri kien ukoll President tar- Roval Overseas League. Serva wkoll fil-Kummissjoni Elettorali fl-1955, u kien Viċi President tal-Kamra tal- Avukati. F'dak li jirrigwarda l-ħajja reliġjuża, l-Imħallef Scerri kien Sindku Appostoliku tal-patrijiet Kappuċċini kif ukoll benefattur ġeneruż tal-Missjoni f'Jhansi, l-Indja. (12) Wara ħajja daqshekk mimlija, l-Onorevoli Mħallef Dr. Ċensu Scerri miet nhar il-15 ta' Settembru 1983 u l-għada sar il-funeral tieghu. Il-korteo telaq mid-dar tieghu (Villa Louise) fix-xatt f'Tas-Sliema fejn kien mar joqgħod wara iż-żwieġ, għall-knisja tal-Parroċċa tas-Sacro Cuor fejn saret quddiesa konċelebrata mill-Kappillan ta' dak iż-żmien, Patri Sivestru Magro OFM (illum Isqof fi Tripli, il-Libja) u minn numru ta' saċerdoti oħra, il-Kappillani ta' Tas- Sliema u numru kbir ta' Patrijiet Dumnikani. Il-Knisja kienet mimlija nies fosthom l-ADC tal-President, il-Prim Imħallef, l-Imħallfin kollha, il-Maġistrati, id- Deputat Prim Ministru, Deputati miż-żewg naħat tal-kamra, il-Kap tal-Oppożizzjoni u avukati. Kien hemm ukoll rappreżentanti tal-baned tas-Soċjetà Filarmonika Stella Maris, tal-Kings Own, tas-Soċjetà Filarmonika Nazzjonali La Vallette u tas-Soċjetà Filarmonika Sliema. Tas-Sliema baqgħet tfakkru billi ġiet imsemmija triq għalih. Tagħrif mogħti lili mis-Surmast Michael Zammit li kien surmast tal-Banda Stella Maris (1964-1967). 'Il-Banda Stella Maris Tas-Sliema' ta' H. Naudi Ref. Taghrif moghti lili mis-Sinjura Louise Soler, it-tifla ta' l-Imhallef. 'Mill-Każin'—ħarġa tal-Banda 'Kings Own' tal-Belt Valletta. 'Mill-Każin'—ħarġa tal-Banda 'Kings Own' tal-Belt Valletta. ABSM — Laqgħa Generali Straordinarja 20 ta' Lulju 1975. 'Tas-Sliema'—ħarga numru 5 tax-xahar ta' Settembru 1995 mil-Kunsill Lokali ta' Tas-Sliema. Kavallier Vincent P. Zahra -— ħarġa tal-Banda 'Kings Own'. 'Il-Banda Stella Maris Tas-Sliema' ta' H. Naudi - ABSM Laqgħa Generali Straordinarja 20 ta' Lulju 1975. Programm tal-festi li jsiru tas-Sliema fil-Parrocca Matrici f'ġieħ Marija Santissima Stella Maris 1983. Kavallier Vincent P. Zahra — ħarġa 'Mill-Każin' tal-Banda 'Kings Own' tal-Belt Valletta, Fuljett numru 19. 'Tas-Sliema' - ħarġa numru 5 tax-xahar ta' Settembru 1995 mill-Kunsill Lokali ta' Tas-Sliema. Ħajr lis-Sinjura Louise Soler, it-tifla ta' l-Onorevoli Imħallef Dr. Ċensu Scerri għat-tagħrif li tatni u l-kooperazzjoni tagħha.